open-index/open-wikipedia-markdown huggingface dataset:
เทศบาลตำบลบ่อแฮ้วหนองกระทิง

**เทศบาลตำบลบ่อแฮ้วหนองกระทิง** เป็นองค์กรปกครองส่วนท้องถิ่นที่ครอบคลุมพื้นที่พื้นที่ทั้งหมดของหมู่ที่ 1, 7, 10, 15–17 และพื้นที่บางส่วนของหมู่ที่ 4–5, 9, 12 ของตำบลบ่อแฮ้ว (เฉพาะนอกเขตเทศบาลนครลำปางและเฉพาะนอกเขตเทศบาลตำบลบ่อแฮ้ว) ในอำเภอเมืองลำปาง จังหวัดลำปาง เดิมได้รับการจัดตั้งเป็นสภาตำบลบ่อแฮ้วใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ่อแฮ้วเมื่อ พ.ศ. 2540

ต่อมาวันที่ 18 มกราคม 2569 ได้มีประกาศกระทรวงมหาดไทย ให้มีการเปลี่ยนแปลงชื่อองค์การบริหารส่วนตำบลใหม่ เนื่องจากหากจัดตั้งเทศบาลตำบลจะมีชื่อซ้ำกัน ประกอบกับมีความจำเป็นต้องจัดตั้งเทศบาลเพื่อประโยชน์สาธารณะ ดังนั้น จึงได้ออกประกาศให้เปลี่ยนแปลงชื่อจากองค์การบริหารส่วนตำบลบ่อแฮ้ว เป็น องค์การบริหารส่วนตำบลบ่อแฮ้วหนองกระทิง และยกฐานะขึ้นเป็น เทศบาลตำบลบ่อแฮ้วหนองกระทิง 

## อ้างอิง

## แหล่งข้อมูลอื่น

* เว็บไซต์เทศบาลตำบลบ่อแฮ้วหนองกระทิง

บ่อแฮ้วหนองกระทิง
อำเภอนิชิตามะ

**อำเภอนิชิตามะ** () เป็นอำเภอที่ตั้งอยู่ในมหานครโตเกียว ประเทศญี่ปุ่น ประกอบไปด้วย 3 เมือง และ 1 หมู่บ้าน ดังนี้
*เมืองฮิโนเดะ
*เมืองมิซูโฮะ
*เมืองโอกูตามะ
*หมู่บ้านฮิโนฮาระ

thumb|อาณาเขตในอดีตของอำเภอนิชิตามะ
ในอดีต เมืองต่าง ๆ ซึ่งได้แก่ โอเมะ ฟุซซะ ฮามูระ และอากิรูโนะ เดิมเป็นส่วนหนึ่งของอำเภอนิชิทามะ แต่เมืองเหล่านี้ก็ได้แยกออกจากอำเภอนี้หลังจากที่ได้รับการยกฐานะเป็นนคร

## การศึกษา
โรงเรียนประถมและโรงเรียนมัธยมต้นในอำเภอนิชิตามะจะอยู่ในสังกัดของแต่ละเทศบาลเมืองและเทศบาลหมู่บ้าน สำหรับโรงเรียนมัธยมปลายจะอยู่ในสังกัดคณะกรรมการการศึกษามหานครโตเกียว ซึ่งมีโรงเรียนเดียว คือ โรงเรียนมัธยมปลายมิซูโฮะโนเง () ตั้งอยู่ในเมืองมิซูโฮะ

## อ้างอิง

นิชิตามะ
หมวดหมู่:โตเกียวตะวันตก
สนธิสัญญาฟงแตนโบล (ค.ศ. 1814)

280px|thumb|นโปเลียนลงนามสนธิสัญญาฟงแตนโบล

**สนธิสัญญาฟงแตนโบล** () ซึ่งได้รับการลงนามในวันที่ 11 เมษายน ค.ศ. 1814 ที่กรุงปารีส และต่อมาได้รับสัตยาบันในวันที่ 14 เมษายน โดยจักรพรรดินโปเลียนที่ 1 แห่งฝรั่งเศส ที่พระราชวังฟงแตนโบล เป็นข้อตกลงระหว่างนโปเลียนกับบรรดาผู้แทนของจักรวรรดิออสเตรีย จักรวรรดิรัสเซีย และราชอาณาจักรปรัสเซีย ซึ่งเป็นการยุติสงครามสหสัมพันธมิตรครั้งที่หก

สนธิสัญญาฉบับนี้ประกอบด้วย 21 ข้อซึ่งมีสาระสำคัญดังนี้

* นโปเลียนที่ 1 สละราชสมบัติฝรั่งเศสและอิตาลี
* นโปเลียนที่ 1 และมารี หลุยส์ ยังคงดำรงพระยศเป็นจักรพรรดิและจักรพรรดินี
* มารดา พี่น้อง หลานชายหลานสาว ของนโปเลียนที่ 1 ยังคงดำรงฐานันดรศักดิ์ไม่ว่าอยู่ที่ใด
* นโปเลียนที่ 1 จะเนรเทศพระองค์ไปยังเกาะเอลบา และมีทหารตามเสด็จไม่เกิน 400 นาย
* สถาปนาเกาะเอลบาเป็นราชรัฐ และให้อยู่ในการปกครองของจักรพรรดินโปเลียน
* ทายาทและญาติวงศ์ของนโปเลียนที่ 1 ห้ามมีอำนาจใดในฝรั่งเศส
* ปาร์มา, ปิอาเซนซา และกูอัสตาลา ให้เป็นดินแดนของจักรพรรดินีมารี หลุยส์
* นโปเลียนที่ 1 ยอมให้อสังหาริมทรัพย์ทั้งปวงของพระองค์ในฝรั่งเศส ตกเป็นของหลวงฝรั่งเศส
* ลดเงินบำนาญต่อปีของจักรพรรดินีโฌเซฟีนเหลือหนึ่งล้านฟรังก์
* ชาวฝรั่งเศสผู้ตามเสด็จนโปเลียน หากมิประสงค์สูญเสียสัญชาติฝรั่งเศส ต้องกลับฝรั่งเศสภายในสามปี เว้นแต่ได้รับการขยายเวลาจากรัฐบาลฝรั่งเศส
## อ้างอิง

หมวดหมู่:สงครามนโปเลียน
หมวดหมู่:สนธิสัญญาเกี่ยวข้องกับจักรวรรดิรัสเซีย
หมวดหมู่:สนธิสัญญาเกี่ยวข้องกับจักรวรรดิออสเตรีย
หมวดหมู่:สนธิสัญญาเกี่ยวข้องกับราชอาณาจักรปรัสเซีย
หมวดหมู่:สนธิสัญญาเกี่ยวข้องกับจักรวรรดิฝรั่งเศสที่หนึ่ง
อิงฟ้า วราหะ

**อิงฟ้า วราหะ** (เกิด 15 กุมภาพันธ์ พ.ศ. 2538)  (นามแฝง **ฟ้า**) เป็นนักร้อง นางงาม และนักแสดงชาวไทย อิงฟ้าเป็นที่รู้จักในฐานะผู้ชนะการประกวดมิสแกรนด์ไทยแลนด์ 2022 และเป็นตัวแทนประเทศไทยในการประกวดมิสแกรนด์อินเตอร์เนชันแนล 2022 ซึ่งเธอเป็นผู้ชนะการประกวดมิสแกรนด์ไทยแลนด์คนที่ 10 นับตั้งแต่ที่มีจัดการประกวดขึ้นเมื่อ พ.ศ. 2556

## ประวัติ
อิงฟ้าเกิดเมื่อวันที่ 15 กุมภาพันธ์ พ.ศ. 2538 ที่ตำบลอุทัยใหม่ อำเภอเมืองอุทัยธานี จังหวัดอุทัยธานี ประเทศไทย โดยพ่อของเธอประกอบอาชีพเป็นมือคีย์บอร์ด ขณะที่แม่ของเธอประกอบอาชีพเป็นนักร้องลูกทุ่ง อิงฟ้าจบการศึกษาในระดับมัธยมศึกษาจากโรงเรียนสีกัน (วัฒนานันท์อุปถัมภ์)

ใน พ.ศ. 2561 อิงฟ้าเป็นหนึ่งในผู้เข้าแข่งขันในรายการเดอะวอยซ์ไทยแลนด์ ซีซั่นที่ 7 โดยเธอสามารถผ่านการคัดเลือกและอยู่ในทีมโจอี้ บอย ซึ่งอิงฟ้าสามารถผ่านเข้าไปถึงในรอบ knock out ของการแข่งขัน

ต่อมาในปี พ.ศ. 2567 อิงฟ้าได้รับการแต่งตั้งจากบริษัท มิสแกรนด์ อินเตอร์เนชั่นแนล จำกัด (มหาชน) ให้ดำรงตำแหน่งผู้จัดการกองประกวดมิสแกรนด์ไทยแลนด์

## ชีวิตส่วนตัว
อิงฟ้าได้ออกมาเปิดเผยว่าเป็นบุคคลที่มีความหลากหลายทางเพศ เธอกล่าวว่าการคบหากับใครนั้นอยู่ที่ความสุขและความสบายใจของทั้งสองฝ่ายมากกว่าเพศสภาพ นอกจากนี้เธอยังร่วมกับทีมงานมิสแกรนด์ไทยแลนด์เข้าร่วมงานบางกอกนฤมิตไพรด์ ซึ่งเป็นไพรด์พาเรดครั้งใหญ่ในกรุงเทพมหานครอีกด้วย 

## การประกวด

### มิสแกรนด์สุพรรณบุรี 2020
ใน พ.ศ. 2563 อิงฟ้าได้สมัครเข้าร่วมการประกวดมิสแกรนด์สุพรรณบุรี 2020 แต่ภายหลังได้มีการถอนตัว

### [[มิสแกรนด์กรุงเทพมหานคร]] 2022
ใน พ.ศ. 2565 อิงฟ้าได้สมัครเข้าร่วมการประกวดมิสแกรนด์กรุงเทพมหานคร 2022 และชนะการประกวด ได้เป็นตัวแทนกรุงเทพมหานครเข้าร่วมการประกวดมิสแกรนด์ไทยแลนด์ 2022

### มิสแกรนด์ไทยแลนด์ 2022
หลังจากได้รับตำแหน่งมิสแกรนด์กรุงเทพมหานคร 2022 อิงฟ้าได้เข้าร่วมการประกวดมิสแกรนด์ไทยแลนด์ 2022 และได้รับตำแหน่ง "มิสแกรนด์ไทยแลนด์ 2022" เป็นมิสแกรนด์ไทยแลนด์คนที่ 10 ของประเทศไทย และได้เป็นตัวแทนประเทศเข้าร่วมการประกวดมิสแกรนด์อินเตอร์เนชันแนล 2022 ที่ประเทศอินโดนีเซีย 

### มิสแกรนด์อินเตอร์เนชันแนล 2022
หลังจากได้รับตำแหน่ง มิสแกรนด์ไทยแลนด์ 2022 อิงฟ้าได้เข้าร่วมการประกวด มิสแกรนด์อินเตอร์เนชันแนล 2022 ณ เซนตูลซิตี จังหวัดชวาตะวันตก ประเทศอินโดนีเซีย  โดยอิงฟ้าสามารถคว้าตำแหน่งรองชนะเลิศอันดับหนึ่ง และรางวัลพิเศษชุดประจำชาติยอดเยี่ยม เมื่อวันที่ 25 ตุลาคม พ.ศ. 2565

## ผลงาน
### ผลงานเพลง

### ละครโทรทัศน์

### ภาพยนตร์

### ซีรีส์

### ซิตคอม

### มิวสิกวิดีโอ

### ผลงานพากย์เสียง

### พิธีกร

### เดินแบบ

### ถ่ายแบบ

## คอนเสิร์ต

## รางวัล

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:บุคคลจากอำเภอเมืองอุทัยธานี
หมวดหมู่:นักร้องลูกทุ่งหญิงชาวไทย
หมวดหมู่:นักร้องหญิงชาวไทย
หมวดหมู่:นักร้องป็อปไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นางแบบ
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นางงามไทย
หมวดหมู่:นักแสดงหญิงชาวไทย
หมวดหมู่:นักร้องจากจังหวัดอุทัยธานี
หมวดหมู่:นักแสดงจากจังหวัดอุทัยธานี
หมวดหมู่:นักแสดงไทยที่มีความหลากหลายทางเพศ
หมวดหมู่:นักร้องไทยที่มีความหลากหลายทางเพศ
หมวดหมู่:ผู้เข้าแข่งขันเดอะวอยซ์ไทยแลนด์
หมวดหมู่:ผู้ชนะการประกวดมิสแกรนด์ไทยแลนด์
หมวดหมู่:ผู้เข้าประกวดมิสแกรนด์อินเตอร์เนชันแนล 2022
หมวดหมู่:พุทธศาสนิกชนชาวไทย
วัดซินเซซีหฺย่า

**วัดซินเซซีหฺย่า** (, ทับศัพท์เป็น Sin Sze Si Ya Temple หรือ Sze Yah Temple) เป็นวัดจีนตั้งอยู่ที่เลขที่ 14A ถนนเลบูห์ปูดู (Lebuh Pudu) ใกล้กับตลาดกลางในกัวลาลัมเปอร์ ประเทศมาเลเซีย สร้างขึ้นโดยกัปปิตัน หยืบ อา โหล่ย เพื่อบูชาเทพเจ้าสององค์ที่คอยดูแลและชี้ทางสว่างให้แก่เขาในระหว่างสงครามกลางเมืองเซลังโงร์ วัดนี้เป็นวัดเต๋าที่เก่าแก่ที่สุดในกัวลาลัมเปอร์

## ประวัติศาสตร์
ข้อมูลจากป้ายข้อมูลหน้าวัดระบุว่าวัดนี้สร้างขึ้นในปี ค.ศ. 1864 โดย *[[Kapitan Cina|กัปปิตัน]]* หยิบ อา โหล่ย เพื่อบูาเทพเจ้าผู้พิทักษ์สองอค์ คือ ซิน เซ หย่า (Sin Sze Ya) และ ซี เซ หย่า (Si Sze Ya) เทพเจ้าทั้งสององค์ได้ชี้ทางให้แก่หยิบจนเขาสามารถเอาชนะศัตรูและปกป้องเมืองกัวลาลัมเปอร์ไว้ได้ขณะเกิดสงครรมกลางเมืองเซลังโงร์ในปี ค.ศ. 1870–1873 เทพเจ้าทั้งสององค์นั้นจริง ๆ แล้วมีที่มาจากบุคคลที่มีตัวตนอยู่จริงสองคน คือ Sheng Meng Li (*กัปปิตัน* แห่ง สุไหงอูโยง) และ Chung Lai (ร้อยโทผู้ซื่อสัตย์ของหยิบ) สิ่งปลูกสร้างและถาวรวัตถุในวัดสร้างขึ้นในปี ค.ศ. 1883

## อ้างอิง


## แหล่งข้อมูลอื่น
* 

หมวดหมู่:สิ่งก่อสร้างในกัวลาลัมเปอร์
หมวดหมู่:วัดเต๋าในประเทศมาเลเซีย
หมวดหมู่:ศาสนสถานในกัวลาลัมเปอร์
วัดเทียนโห่ว

**วัดเทียนโห่ว** (/樂聖嶺天后宮, ทับศัพท์เป็น Thean Hou Temple) หรือ **วัดทินเห่า** เป็นวัดศาสนาพื้นบ้านจีนบูชาม่าโจ้ว ตั้งอยู่ในกัวลาลัมเปอร์ ประเทศมาเลเซีย วัดมีเนื้อที่  บนเขารอบซันไฮต์ (Robson Heights) ในโลโรงเบลลามี (Lorong Bellamy) เหนือถนนซาเย็ด ปูตรา วัดสร้างแล้วเสร็จในปี 1987 และเปิดอย่างเป็นทางการในปี 1989 วัดนี้สร้างขึ้นโดยชุมชนชาวไหหลำที่อาศัยในมาเลเซียบนพื้นที่ของสมาคมไหหลำเซลาโงร์และเขตสหพันธรัฐ (Selangor and Federal Territory Hainan Association; มาเลย์:*Hainan Selangor and Wilayah Persekutuan*; จีน:/雪隆海南會館) ปัจจุบันเป็นหนึ่งในวัดที่ใหญ่ที่สุดในเอเชียตะวันออกเฉียงใต้

โถงของวัดประกอบด้วยแท่นบูชาสามแท่นตามเทพเจ้าทั้งสามองค์ โดยทางขวาเป็นของพระโพธิสัตว์กวนอิม, ตรงกลางเป็นของม่าโจ้ว และทางซ้ายเป็นของจุ้ยบ้วยเนี้ย นอกจากนี้ตรงกลางของโถงยังมีจุดบริการเสี่ยงเซียมซี ถึงแม้วัดนี้เป็นวัดม่าโจ้ว แต่ในปัจจุบันผู้คนนิยมบูชาพระโพธิสัตว์กวนอิมในวัดนี้เช่นกัน

## ประวัติศาสตร์

วัดเริ่มก่อสร้างในปี 1981 แล้วเสร็จในปี 1987 ด้วยมูลค่าก่อสร้าง 17 ล้านริงกิต เปิดสู่สาธารณชนอย่างเป็นทางการในวันที่ 3 กันยายน 1989 โดยในวันที่ 16 พฤศจิกายน 1985 ได้อัญเชิญม่าโจ้วประดิษฐานในวัด, ในวันที่ 19 ตุลาคม 1986 ได้อัญเชิญพระโพธิสัตว์กวนอิมประดิษฐานในวัด และในวันที่ 16 พฤศจิกายน 1986 ได้อัญเชิญจุ้ยบ้วยเนี้ยประดิษฐานในวัด

## อ้างอิง

## แหล่งข้อมูลอื่น
* 
*
พิพิธภัณฑ์ศิลปะอิสลาม มาเลเซีย

**พิพิธภัณฑ์ศิลปะอิสลาม มาเลเซีย** (; Islamic Arts Museum Malaysia) เป็นพิพิธภัณฑ์ในกัวลาลัมเปอร์ ประเทศมาเลเซีย เปิดเป็นทางการในวันที่ 12 สิงหาคม 1998 เป็นพิพิธภัณฑ์ด้านศิลปะอิสลามที่ใหญ่ที่สุดในเอเชียตะวันออกเฉียงใต้ พิพิธภัณฑ์มีของสะสมจำนวนเจ็ดพันชิ้นจากโลกอิสลาม.

พิพิธภัณฑ์ประกอบด้วยพื้นที่จัดแสดงสิบสองห้อง สองชั้น ชั้นหนึ่งของพิพิธภัณฑ์เป็นส่วนสถาปัตยกรรมอิสลาม, อัลกุรอาน และงานเขียนมือ, ห้องจัดแสดงศิลปะจากอินเดีย จีน และคาบสมุทรมาเลย์ ชั้นสองจัดแสดงอาวุธยุทโธปกรณ์, ผ้า, เครื่องประดับ และเหรียญ และห้องจัดแสดงของสะสมแบ่งตามวัสดุ ได้แก่ เหล็ก ไม้ และเซรามิกส์ หนึ่งในของสะสมขึ้นขื่อของพิพิธภัณฑ์คือเครื่องแก้วอิสลาม นอกจากพื้นที่จัดแสดงแล้ว พิพิธภัณฑ์ยังมีส่วนอำนวยความสะดวกสำหรับการศึกษา ค้นคว้า และการอนุรักษ์ชั้นสูง หนึ่งในส่วนจัดแสดงถาวรที่มีชื่อเสียงที่สุดของพิพิธภัณฑ์คือห้องออตโตมันแบบศตวรรษที่สิบเก้า

## อ้างอิง

## อ่านเพิ่มเติม
*
*

## แหล่งข้อมูลอื่น

* Official Site
* Tourism Malaysia - Islamic Arts Museum
* Islamic Arts Museum (Muzium Kesenian Islam)

หมวดหมู่:ก่อตั้งในปี พ.ศ. 2541
หมวดหมู่:พิพิธภัณฑ์ในกัวลาลัมเปอร์
หมวดหมู่:ศิลปะแบบอิสลาม
โรงแรมซาราโตกา

**โรงแรมซาราโตกา** () เป็นโรงแรมหรูสร้างขึ้นตามสถาปัตยกรรมนีโอคลาสสิก ตั้งอยู่ด้านหน้าของฟูเอนเตเดลาอินเดีย ริมถนนปาเซโอเดลปราโดในย่านอาบานาเก่าของกรุงอาบานา ประเทศคิวบา อาคารสร้างขึ้นในปี 1880 เพื่อใช้งานเป็นโกดัง ก่อนจะได้รับการปรับแต่งใหม่เป็นโรงแรมในปี 1933 และเปิดให้บริการใหม่อีกครั้งหลังการต่อเติมในปี 2005 ในเช้าวันที่ 6 พฤษภาคม 2022 เกิดเหตุระเบิดร้ายแรงในโรงแรม เป็นผลให้มีผู้เสียชีวิตอย่างน้อย 22 ราย

โรงแรมซาราโตกาตั้งอยู่ด้านหน้าของปาร์เกเดลาฟราเตร์นิดัด ใกล้กับเอลกาปิโตลิโอในอาบานา สร้างขึ้นโดยเกรโกริโอ ปาลาซิโอส พ่อค้าชาวสเปนผู้มั่งคั่งจากซันตันเดร์ เขาลงนามในสัญญาก่อสร้างอาคารในปี 1879 ด้วยมูลค่า 98,000 ดอลลาร์ แรกเริ่มเป็นอาคารสูงสามชั้น โดยชั้นล่างสุดเป็นโกดังเก็บยาสูบ ร้านค้า และห้องอยู่อาศัยสี่ห้อง ชั้นสองเป็นโรงแรมขนาด 43 ห้อง และมีห้องอาหารหนึ่งห้อง
 
โรงแรมเปิดให้บริการเรื่อยมาจนกระทั่งทศวรรษ 1960 เมื่อรัฐบาลฝ่ายปฏิวัติในเวลานั้นเข้าครอบครอง อาคารถูกปล่อยเช่าและต่อมาได้ถูกทิ้งร้างเนื่องจากสภาพที่ทรุดโทรม ในปี 1996 อาคารได้ถูกโอนไปอยู่ในความดูแลของบริษัท โรงแรมซาราโตกา จำกัด (มหาชน) บริษัทคิวบาที่มีเจ้าของร่วมคือบริษัท อาบากัวเนกซ์ จำกัด (มหาชน) ส่วนพาณิชย์ของสมาคมประวัติศาสตร์อาบานา และกลุ่มนักลงทุนต่างชาติ อาคารหลังเดิมถูกทุบทิ้ง และเหลือไว้เพียงส่วนหน้าของอาคารที่ติดถนน อาคารหลังใหม่สร้างขึ้นประกอบส่วนหน้าเดิม และเพิ่มชั้นใต้ดินสองชั้น, ชั้นลอยหนึ่งชั้น และต่อเติมชั้นอื่น ๆ ขึ้นไปอีก อาคารเปิดให้บริการอีกครั้งในปี 2005 ในฐานะโรงแรมหรูขนาด 96 ห้อง และมีบาร์สามแห่ง, ภัตตาคารสองแห่ง, สระว่ายน้ำบนดาดฟ้า และศูนย์ธุรกิจหนึ่งศูนย์ ภายในยังประกอบด้วยการตกแต่งหรูหราคลาสสิกจากงานช่างแบบฝรั่งเศสและคิวบา

## อ้างอิง
องค์การบริหารส่วนตำบลหนองโพรง

**องค์การบริหารส่วนตำบลหนองโพรง** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–5, 7–12 และพื้นที่บางส่วนของหมู่ที่ 6 ของตำบลหนองโพรง (เฉพาะนอกเขตเทศบาลตำบลศรีมหาโพธิ) ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลหนองโพรงใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลหนองโพรงเมื่อวันที่ 25 ธันวาคม พ.ศ. 2539 ในปี พ.ศ. 2564 เขตองค์การบริหารส่วนตำบลมีประชากรทั้งหมด 13,141 คน

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลหนองโพรง

หนองโพรง
องค์การบริหารส่วนตำบลกรอกสมบูรณ์

**องค์การบริหารส่วนตำบลกรอกสมบูรณ์** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–7 และพื้นที่บางส่วนของหมู่ที่ 1 ของตำบลกรอกสมบูรณ์ (เฉพาะนอกเขตเทศบาลตำบลกรอกสมบูรณ์) ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลกรอกสมบูรณ์ใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลกรอกสมบูรณ์เมื่อวันที่ 25 ธันวาคม พ.ศ. 2539 ในปี พ.ศ. 2564 เขตองค์การบริหารส่วนตำบลมีประชากรทั้งหมด 8,203 คน

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลกรอกสมบูรณ์

กรอกสมบูรณ์
องค์การบริหารส่วนตำบลดงกระทงยาม

**องค์การบริหารส่วนตำบลดงกระทงยาม** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลดงกระทงยาม และพื้นที่ทั้งหมดของตำบลหาดยาง ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลดงกระทงยามใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลดงกระทงยามเมื่อวันที่ 25 ธันวาคม พ.ศ. 2539

ต่อมาในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลหาดยาง รวมเข้ากับพื้นที่องค์การบริหารส่วนตำบลดงกระทงยาม ทำให้เขตองค์การบริหารส่วนตำบลดงกระทงยามครอบคลุมพื้นที่ตำบลดงกระทงยาม และพื้นที่ตำบลหาดยางทั้งหมด

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลดงกระทงยาม

ดงกระทงยาม
กัลย์สุดา ชนาคีรี

**กัลย์สุดา ชนาคีรี** หรือ **อิอิอองทู่น** (; เกิด 8 มีนาคม พ.ศ. 2541) ชื่อเล่น **มีมี** () เป็นผู้เข้าประกวดนางงามสัญชาติไทยและพม่า มีชื่อเสียงจากการดำรงตำแหน่งมิสแกรนด์เมียนมา 2022 และเป็นตัวแทนประเทศพม่าในการประกวดมิสแกรนด์อินเตอร์เนชันแนล 2022 ที่ จังหวัดชวาตะวันตก ประเทศอินโดนีเซีย

นอกจากนี้เธอยังเข้าร่วมในการประกวดมิสยูนิเวิร์สไทยแลนด์ 2562, มิสยูนิเวิร์สไทยแลนด์ 2564 และมิสแกรนด์ไทยแลนด์ 2022

## ประวัติ
กัลย์สุดาเกิดเมื่อวันที่ 8 มีนาคม พ.ศ. 2541 ในครอบครัวเชื้อสายกะเหรี่ยง บิดาถือสัญชาติไทย และมารดาถือสัญชาติพม่า มีภูมิลำเนาที่บ้านหนองบัว ตำบลแม่ปะ อำเภอแม่สอด จังหวัดตาก ในวัยเยาว์ เธอมักถูกล้อเลียนจากการที่พูดภาษาไทยได้ไม่ชัดเจน

กัลย์สุดาสำเร็จศึกษาในระดับอุดมศึกษาที่คณะครุศาสตร์ สาขาวิชานาฏศิลป์ไทย มหาวิทยาลัยราชภัฏเชียงใหม่

## การประกวด
กัลย์สุดาได้เริ่มเข้าสู่วงการประกวดความงามในปี พ.ศ. 2562 จากเป็นผู้เข้าแข่งขันมิสยูนิเวิร์สไทยแลนด์ 2562​ สามารถผ่านเข้ารอบ 20 คนสุดท้าย ต่อมาในปี พ.ศ. 2563 กัลย์สุดาได้เข้าประกวดเวทีนางสาวเชียงใหม่โดยการประกวดในครั้งนั้นเธอได้รับตำแหน่งรองชนะเลิศอันดับหนึ่ง และรางวัลพีเพิลชอยส์ จากนั้นเธอได้มีโอกาสเป็นตัวแทนในการประกวดมิสยูนิเวิร์สไทยแลนด์​ อีกครั้งในปี พ.ศ. 2564 ซึ่งผลการประกวดในครั้งนั้นเธอสามารถผ่านเข้ารอบ 15 คนสุดท้าย

หลังจากนั้นไม่นานกัลย์สุดาก็ได้เข้าร่วมการประกวดมิสแกรนด์ประจวบคีรีขันธ์ 2021-2022 ซึ่งเธอก็ได้เป็นผู้ชนะเลิศในการประกวดครั้งนั้นพร้อมกับเป็นตัวแทนจังหวัดประจวบคีรีขันธ์ในการประกวดมิสแกรนด์ไทยแลนด์ 2022 ในการประกวดเธอสามารถเข้ารอบ 20 คนสุดท้าย ต่อมาในปีเดียวกันนั้นเธอได้รับการแต่งตั้งจากกองประกวดมิสแกรนด์เมียนมาให้เป็นผู้ดำรงตำแหน่งมิสแกรนด์เมียนมา ประจำปี 2022 พร้อมกับเป็นตัวแทนประเทศพม่าในการประกวดมิสแกรนด์อินเตอร์เนชันแนล 2022 ที่ประเทศอินโดนีเซีย

## ผลงานมิวสิกวิดีโอ

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลจากอำเภอแม่สอด
หมวดหมู่:ชาวไทยเชื้อสายพม่า
หมวดหมู่:ชาวไทยเชื้อสายกะเหรี่ยง
หมวดหมู่:ชาวพม่าเชื้อสายไทย
หมวดหมู่:นางงามไทย
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:ผู้เข้าประกวดมิสแกรนด์อินเตอร์เนชันแนล
หมวดหมู่:ผู้เข้าประกวดมิสแกรนด์อินเตอร์เนชันแนล 2022
หมวดหมู่:นางแบบไทย
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:ชาวพม่าเชื้อสายกะเหรี่ยง
วัดจันทน์ธาตุทาราม

**วัดจันทน์ธาตุทาราม** หรือที่รู้จักกันในชื่อ **วัดเจดีย์ปะการัง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้องเนียน อำเภอขนอม จังหวัดนครศรีธรรมราช

วัดจันทน์ธาตุทารามตั้งวัดเมื่อวันที่ 10 กุมภาพันธ์ พ.ศ.  2521 ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523

ภายในวัดมีเจดีย์ปะการัง เชื่อกันว่ามีอายุมากกว่า 1000 ปี ประวัติการก่อสร้างไม่ปรากฏหลักฐานที่เป็นลายลักษณ์อักษร โบราณสถานที่พบเป็นสถูปเจดีย์ตั้งอยู่บนยอดเขาธาตุซึ่งเป็นภูเขาดินขนาดเล็กวางตัวอยู่ในแนวทิศเหนือ-ใต้สูงจากระดับน้ำทะเลปานกลางประมาณ 85 เมตร อยู่ห่างจากชายฝั่งทะเลอ่าวไทยทางทิศตะวันออกประมาณ 3 กิโลเมตรมีคลองบ้านเนียนไหลผ่านทางทิศใต้

เจดีย์เป็นลักษณะทรงกลมแบบลังกา ประกอบด้วยฐานเขียงสี่เหลี่ยมจัตุรัสรองรับฐานบัวลูกแก้วอกไก่กลมและองค์ระฆังทรงกลมชั้นบัลลังก์และส่วนยอดหักหายไป องค์ระฆังทางด้านทิศใต้ถูกขุดเจาะเสียหาย โครงสร้างทางทิศเหนือแตกร้าว โครงสร้างเจดีย์ก่อด้วยอิฐเป็นแกนข้างในแล้วใช้หินปะการังที่ตัดแต่งเป็นรูปสี่เหลี่ยมก่อประกบด้านนอกไม่มีวัสถุสอประสาน นอกจากนี้ยังพบพระพุทธรูปหินทรายสีแดงชำรุด 2 องค์ เป็นพระพุทธรูปประทับนั่งปางมารวิชัย ขนาดหน้าตักกว้างประมาณ 40 และ 50 เซนติเมตร จากลักษณะทางสถาปัตยกรรมซึ่งมีรูปแบบเดียวกับพระบรมธาตุเจดีย์วัดพระมหาธาตุวรมหาวิหาร นครศรีธรรมราช แต่คงสร้างในราวสมัยอยุธยาโดยวิเคราะห์จากพระพุทธรูปหินทรายแดงซึ่งเป็นศิลปะอยุธยา

## อ้างอิง

จันทน์ธาตุทาราม
หมวดหมู่:โบราณสถานในจังหวัดนครศรีธรรมราช
หมวดหมู่:สิ่งก่อสร้างในอำเภอขนอม
แอมเบอร์

**แอมเบอร์** ซึ่งความหมายก็คือ อำพัน เป็นเรซินต้นไม้ฟอสซิล

**แอมเบอร์** อาจหมายถึง:

## บุคคล

* แอมเบอร์ เฮิร์ด (เกิด ค.ศ. 1986) นักแสดงชาวอเมริกัน
* แอมเบอร์ มิดทันเดอร์ (เกิด ค.ศ. 1997) นักแสดงชาวอเมริกัน
* แอมเบอร์ แอน (เกิด ค.ศ. 1985) นักแสดงชาวไต้หวัน
* แอมเบอร์ โรส เรวาห์ (เกิด ค.ศ. 1986) นักแสดงชาวอังกฤษ

## ตัวละครในบันเทิงคดี

### ภาพยนตร์

* แอมเบอร์ แอดดิสัน จากภาพยนตร์เรื่อง *[[แฮนนาห์ มอนทานา สาวเด่น เต้น ร้อง]]* รับบทโดย ชานิกา โนว์เลส

### การ์ตูน

* แอมเบอร์, ตัวละครจากเรื่อง *[[โรโบคาร์โพลี หน่วยกู้ภัยผู้พิทักษ์]]*
* เจ้าหญิงแอมเบอร์ ตัวละครจากเรื่อง *[[โซเฟียที่หนึ่ง เจ้าหญิงมือใหม่]]*

### เกม

* แอมเบอร์, ตัวละครจากเกม ''เก็นชินอิมแพกต์''
* แอมเบอร์ ไบเลย์ ตัวละครจากเกม *[[เดดไรซิง 2]]*
* แอมเบอร์ ตัวละครจากเกม *[[บราวล์สตาร์ส]]*
* แอมเบอร์ ในแฟรนไชส์ชุดโปเกมอน

## สถานที่

### ทวีปยุโรป

* เส้นทางสายอำพัน (Amber Road), เส้นทางการค้าโบราณ
ตำบลบ้านเก่า (อำเภอด่านขุนทด)

**ตำบลบ้านเก่า** เป็นตำบลหนึ่งในอำเภอด่านขุนทด จังหวัดนครราชสีมา พื้นที่ทั้งหมดอยู่ในบริหารโดย **องค์การบริหารส่วนตำบลตำบลบ้านเก่า** ตั้งอยู่ห่างจากที่ว่าการอำเภอด่านขุนทด เป็นระยะทาง 6 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลสำนักตะคร้อ อำเภอเทพารักษ์ และตำบลพันชนะ อำเภอด่านขุนทด
* **ทิศตะวันออก** ติดต่อกับ ตำบลด่านขุนทด อำเภอด่านขุนทด
* **ทิศตะวันตก** ติดต่อกับ ตำบลหนองแวง อำเภอเทพารักษ์
* **ทิศใต้** ติดต่อกับ ตำบลตะเคียน ตำบลหินดาด อำเภอด่านขุนทด

## หมู่บ้าน
ปัจจุบัน ตำบลบ้านเก่า แบ่งออกเป็น 13 หมู่บ้าน คือ

* หมู่ที่ 1 เก่า
* หมู่ที่ 2 โนนสะเดา
* หมู่ที่ 3 มะเริง
* หมู่ที่ 4 กลาง
* หมู่ที่ 5 สระพัง
* หมู่ที่ 6 วังโป่ง
* หมู่ที่ 7 น้อย
* หมู่ที่ 8 กุดโดก
* หมู่ที่ 9 ชัยพัน
* หมู่ที่ 10 สระพังเหนือ
* หมู่ที่ 11 วังโป่งเหนือ
* หมู่ที่ 12 ใหม่รุ่งเรือง
* หมู่ที่ 13 วังโป่งบูรพา

## สถานที่สำคัญ
### สถานศึกษา
* โรงเรียนประถมศึกษา 7 แห่ง
* โรงเรียนมัธยมศึกษา  1 แห่ง      

## อ้างอิง

บ้านเก่า
บ้านเก่า
วัดพระเกิด (จังหวัดพัทลุง)

**วัดพระเกิด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฝาละมี อำเภอปากพะยูน จังหวัดพัทลุง

วัดพระเกิดหรือชาวบ้านเรียกสั้น ๆ ว่า **วัดเกิด** สร้างเมื่อ พ.ศ. 1939 สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2406	ได้รับพระราชทานวิสุงคามสีมาเมื่อวันที่ 25 ธันวาคม พ.ศ. 2539 มีเรื่องเล่าว่า ตาสามโมกับยายเพชรสองผัวเมีย ได้มาอาศัยทำไร่ทำนาอยู่ในบริเวณนี้ วันหนึ่งได้ถากถางป่าแล้วทำการเผาไม้ แต่เผาเท่าใดก็ไม่ไหม้ ตายายทั้งสองเกิดความสงสัยจึงขุดลงไปใต้พื้นดินพบพระพุทธรูปทองคำ และเข้าใจว่าเป็นพระพุทธรูปที่เกิดขึ้นมาเอง เมื่อสร้างวัดจึงตั้งชื่อว่า "วัดพระเกิด" อีกตำนานเกี่ยวกับข้องตำนานพระนางเลือดขาว พระนางได้โดยสารเรือสำเภาผ่านเข้ามาทางคลองฝาละมี เรือได้อับปางลงใกล้ ๆ กับสวนจีน พระนางเลือดขาวขึ้นบกเดินทางต่อไปจนได้คลอดบุตรเป็นหญิงให้ชื่อว่า "นางพิมพ์" พร้อมกับได้สร้างวัดพระเกิดซึ่งหมายถึงที่เกิดหรือที่คลอดบุตร

วัดพระเกิดเป็นวัดร้างมานาน จน พ.ศ. 2446 ได้มีพระสงฆ์ไม่ปรากฏนามบูรณะวัดขึ้นอีก พ.ศ. 2467 มีพระแดงเป็นผู้ดูแลวัด  พ.ศ. 2478 มีพระแดง โชติโต มาจำพรรษาช่วยบูรณะวัด จนกระทั่ง พ.ศ. 2484 พระท่อน ปภงสโร มาเป็นผู้ดูแลวัด

ภายในวัดมีศาลาการเปรียญพระพุทธรูปจำหลักไม้จันทน์ กลองหรือตะโพนและสระน้ำ

## อ้างอิง

พระเกิด
ไทยแลนด์ อเมเจอร์ลีก ฤดูกาล 2565 – โซนภาคใต้

**ไทยแลนด์ อเมเจอร์ลีก ฤดูกาล 2565 โซนภาคใต้** เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2565 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคใต้ตอนบน และภาคใต้ตอนล่าง

## รูปแบบการแข่งขัน
การแข่งขันในฤดูกาล 2565 จะแบ่งออกเป็นสองโซนย่อยได้แก่ภาคใต้ตอนบนและภาคใต้ตอนล่าง โดยจะเริ่มจากรอบมินิลีก ในรอบมินิลีก ภาคใต้ตอนบนจะแบ่งออกเป็นกลุ่มละ 4 สโมสร และภาคใต้ตอนล่างจะแบ่งออกเป็นกลุ่มละ 3 สโมสร (ยกเว้นกลุ่มดี จะแบ่งออกเป็น 2 สโมสร) แต่ละโซนย่อยจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบแพ้คัดออก เพื่อหาสโมสรชนะเลิศโซนย่อย ไปชิงชนะเลิศโซนภาคใต้

## สโมสรที่เข้าแข่งขัน
ในฤดูกาล 2565 มีสโมสรเข้าแข่งขันจำนวน 19 สโมสร โดยแบ่งออกเป็นภาคใต้ตอนบน 8 สโมสร และภาคใต้ตอนล่าง 11 สโมสร

### ภาคใต้ตอนบน

### ภาคใต้ตอนล่าง

## สนามแข่งขัน

การแข่งขันในโซนภาคใต้ใช้สนามแข่งขันในจังหวัดต่าง ๆ ดังนี้
* **[[จังหวัดตรัง|ตรัง]]** – สนามกีฬาเทศบาลนครตรัง อำเภอเมืองตรัง
* **[[จังหวัดปัตตานี|ปัตตานี]]** – สนามกีฬาองค์การบริหารส่วนตำบลบานา อำเภอเมืองปัตตานี
* **[[จังหวัดยะลา|ยะลา]]** – สนามกีฬาเทศบาลตำบลยะหริ่ง อำเภอยะหริ่ง
* **[[จังหวัดสุราษฎร์ธานี|สุราษฎร์ธานี]]**
** สนามกีฬาองค์การบริหารส่วนจังหวัดสุราษฎร์ธานี อำเภอบ้านนาเดิม 
** สนามกีฬาเทศบาลตำบลบ้านส้อง อำเภอเวียงสระ

## การแข่งขันในโซนภาคใต้ตอนบน
การจับสลากแบ่งสายมีขึ้นในวันที่ 20 เมษายน 2565

### รอบมินิลีก
;กลุ่มเอ


----

----

;กลุ่มบี


----

----

## การแข่งขันในโซนภาคใต้ตอนล่าง
การจับสลากแบ่งสายมีขึ้นในวันที่ 20 เมษายน 2565

### รอบมินิลีก
;กลุ่มเอ


;กลุ่มบี


;กลุ่มซี


;กลุ่มดี


### รอบแพ้คัดออก
สโมสรที่ชนะเลิศจากแต่ละกลุ่ม มี 4 สโมสร ได้แก่ สงขลา ซิตี้ จากกลุ่มเอ, สงขลาอัสลาน ทีเอสยู จากกลุ่มบี, เซาเทิร์น บีซ จากกลุ่มซี และเมืองตรัง ยูไนเต็ด จากกลุ่มดี จะแข่งขันในรอบแพ้คัดออก เพื่อหา 2 สโมสรเข้าสู่รอบชิงชนะเลิศภาคใต้ตอนล่าง

## รอบชิงชนะเลิศ
;รอบชิงชนะเลิศโซนภาคใต้ตอนบน

;รอบชิงชนะเลิศโซนภาคใต้ตอนล่าง

;รอบชิงอันดับที่สามโซนภาคใต้

;รอบชิงชนะเลิศโซนภาคใต้

## อ้างอิง

หมวดหมู่:ไทยแลนด์ อเมเจอร์ลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2565
หมวดหมู่:การแข่งขันกีฬาในจังหวัดตรัง
หมวดหมู่:การแข่งขันกีฬาในจังหวัดปัตตานี
หมวดหมู่:การแข่งขันกีฬาในจังหวัดยะลา
หมวดหมู่:การแข่งขันกีฬาในจังหวัดตรัง
ตำบลสระจรเข้

**ตำบลสระจรเข้** เป็นตำบลหนึ่งในอำเภอด่านขุนทด จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลตำบลสระจรเข้**

## อาณาเขตติดต่อ

* ทิศเหนือ ติดต่อกับ ตำบลด่านขุนทด ตำบลหนองบัวละคร อำเภอด่านขุนทด
* ทิศใต้ ติดต่อกับ ตำบลตะเคียน อำเภอด่านขุนทด
* ทิศตะวันออก ติดต่อกับ ตำบลด่านนอก ตำบลด่านใน อำเภอด่านขุนทด ตำบลบัลลังก์ อำเภอโนนไทย
* ทิศตะวันตก ติดต่อกับ ตำบลด่านขุนทด ตำบลตะเคียน อำเภอด่านขุนทด

## หมู่บ้าน
* หมู่ที่ 1 หลุง
* หมู่ที่ 2 บุ
* หมู่ที่ 3 ใหม่
* หมู่ที่ 4 สระจรเข้
* หมู่ที่ 5 ดอนตะหนินใหญ่
* หมู่ที่ 6 ดอนตะแบง
* หมู่ที่ 7 โนนโบสถ์
* หมู่ที่ 8 ดอนเซาะ
* หมู่ที่ 9 หนองสาร
* หมู่ที่ 10 ดอนตะหนินน้อย
* หมู่ที่ 11 เทพไพรทอง
* หมู่ที่ 12 ไทรทอง
* หมู่ที่ 13 ใหม่หนองสาร

## สถานที่สำคัญ
: **การศึกษา**
* โรงเรียนประถมศึกษา
** โรงเรียนบ้านหลุง (ใหม่บูรพาคม)
** โรงเรียนวัดสระจรเข้
** โรงเรียนบ้านหนองสาร

* ศูนย์พัฒนาเด็กเล็ก
** ศูนย์พัฒนาเด็กเล็ก หมู่ที่ 3
** ศูนย์พัฒนาเด็กเล็ก หมู่ที่ 4
** ศูนย์พัฒนาเด็กเล็ก หมู่ที่ 9

: **การสาธารณสุข**
มีสถานีอนามัยประจําตําบล 1 แห่ง คือ โรงพยาบาลส่งเสริมสุขภาพประจําตําบลสระจรเข้

## อ้างอิง

สระจรเข้
สระจรเข้
วิศรุต หิรัญบุศย์

**วิศรุต หิรัญบุศย์** (เกิด 21 ธันวาคม พ.ศ. 2534) ชื่อเล่น **ไผ่** เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เริ่มเป็นที่รู้จักจากบทบาท “คล้าว“ จากซีรีส์ *[[สุภาพบุรุษจุฑาเทพ (ละครโทรทัศน์)#คุณชายปวรรุจ|สุภาพบุรุษจุฑาเทพ ตอน คุณชายปวรรุจ]]* (2556) และบทบาท “เมฆ“ จากละครเรื่อง *[[สองหัวใจนี้เพื่อเธอ]]* (2558)

## ประวัติ
วิศรุต หิรัญบุศย์ มีชื่อเล่นว่า ไผ่ เกิดเมื่อวันที่ 21 ธันวาคม พ.ศ. 2534 เป็นบุตรคนโตในบรรดาพี่น้อง 2 คน มีบิดาชื่อ นรงค์ หิรัญบุศย์ และมารดาชื่อ หทัยรัตน์ หิรัญบุศย์ มีน้องชายชื่อ ศรัณย์ หิรัญบุศย์

วิศรุตจบการศึกษาระดับชั้นประถมศึกษาและมัธยมศึกษาจากโรงเรียนอมาตยกุล และระดับปริญญาตรีจากคณะเศรษฐศาสตร์ มหาวิทยาลัยเกษตรศาสตร์

## เข้าสู่วงการ
วิศรุตเข้าสู่วงการจากการประกวด *Men's Health Guy Challenge 2012* ต่อมาจึงได้มีผลงานละครเรื่องแรกคือซีรีส์ สุภาพบุรุษจุฑาเทพ เรื่อง คุณชายปวรรุจ ทางช่อง 3

## ผลงาน

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

## อ้างอิง

## แหล่งข้อมูลอื่น
* 

หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดช่อง 3
หมวดหมู่:บุคคลจากคณะเศรษฐศาสตร์ มหาวิทยาลัยเกษตรศาสตร์
มาตราทองคำ

thumb|300px|right|ใบรับรองทองคำใช้เป็นเงินกระดาษในสหรัฐตั้งแต่ปี 1882 ถึง 1933 ใบรับรองนี้สามารถเปลี่ยนเป็นเหรียญทองคำได้อย่างอิสระ

**มาตราทองคำ** () เป็นระบบเงินตราซึ่งหน่วยวัดมูลค่าทางเศรษฐกิจมาตรายึดกับทองคำปริมาณคงที่หนึ่ง มาตราทองคำใช้เป็นพื้นฐานของระบบเงินตราระหว่างประเทศตั้งแต่คริสต์ทศวรรษ 1870 ถึงต้นคริสต์ทศวรรษ 1920 และตั้งแต่ปลายคริสต์ทศวรรษ 1920 ถึงปี 1932 ตลอดจนตั้งแต่ปี 1944 ถึง 1971 เมื่อสหรัฐเลิกการให้แปลงเงินดอลลาร์สหรัฐกับทองคำ ซึ่งเป็นการยุติระบบเบรตตันวูดส์ ทั้งนี้ หลายรัฐยังมีทองคำสำรองปริมาณพอสมควร

ในอดีต มาตราเงินและระบบโลหะสองชนิด (bimetallism) ใช้กันแพร่หลายกว่ามาตราทองคำ การเปลี่ยนมาใช้มาตราทองคำเป็นระบบเงินตราต่างประเทศล้วนเป็นอุบัติเหตุ ความผิดปกติของเครือข่าย และผลจากสถานการณในอดีต (path dependency) บริเตนใหญ่ใช้มาตราทองคำโดยพฤตินัยจากอุบัติเหตุในปี 1717 เมื่อเซอร์ไอแซก นิวตัน ซึ่งขณะนั้นเป็นหัวหน้าโรงกษาปณ์หลวง ตั้งอัตราแลกเปลี่ยนเงินเป็นทองคำต่ำเกินไป ทำให้เหรียญเงินหมดไปจากระบบ เมื่อบริเตนใหญ่กลายเป็นมหาอำนาจทางการเงินและพาณิชย์ในคริสต์ศตวรรษที่ 19 รัฐอื่นจึงเริ่มรับระบบการเงินของบริเตนไปใช้ด้วยมากขึ้น ๆ

มาตราทองคำถูกยกเลิกไปเสียส่วนใหญ่ระหว่างภาวะเศรษฐกิจตกต่ำครั้งใหญ่ก่อนมีการนำกลับมาใช้อย่างจำกัดเป็นส่วนหนึ่งของระบบเบรตตันวูดส์หลังสงครามโลกครั้งที่สอง มาตราทองคำถูกยกเลิกไปเนื่องจากมีความโน้มเอียงต่อความผันผวน ตลอดจนทำให้รัฐบาลเกิดข้อจำกัด คือ ต้องมีอัตราแลกเปลี่ยนคงที่ รัฐบาลไม่สามารถใช้นโยบายการเงินแบบขยายตัวเพื่อลดการว่างงานระหว่างภาวะเศรษฐกิจถดถอย เป็นต้น มีฉันทามติในหมู่นักเศรษฐศาสตร์ว่าการหวนกลับไปใช้มาตราทองคำจะไม่เกิดประโยชน์ และนักประวัติศาสตร์ส่วนใหญ่ปฏิเสธแนวคิดที่ว่ามาตราทองคำ "มีประสิทธิภาพในการรักษาเสถียรภาพราคาและช่วยลดความผันผวนของวัฏจักรธุรกิจระหว่างคริสต์ศตวรรษที่ 19"

## อ้างอิง


หมวดหมู่:ทองคำ
หมวดหมู่:ประวัติศาสตร์เศรษฐกิจ
หมวดหมู่:นโยบายการเงิน
หมวดหมู่:การค้าระหว่างประเทศ
หมวดหมู่:การธนาคาร
หมวดหมู่:ประวัติศาสตร์เศรษฐกิจของไทย
หมวดหมู่:ประวัติศาสตร์เศรษฐกิจของญี่ปุ่น
หมวดหมู่:ประวัติศาสตร์เศรษฐกิจของสหรัฐ
วัดหลวงราชสัณฐาน

**วัดหลวงราชสัณฐาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา

วัดหลวงราชสัณฐานเป็นวัดร้างมาก่อน ตั้งวัดเมื่อ พ.ศ. 2025 ได้รับพระราชทานวิสุงคามสีมาเมื่อ พ.ศ. 2030 ต่อมาเจ้าหลวงวงศ์ผู้ครองเมืองพะเยาได้บูรณปฏิสังขรณ์จนแล้วเสร็จเมื่อ พ.ศ. 2387 ชาวบ้านจึงเรียกว่า **วัดหลวง** ต่อมาชื่อว่า "วัดหลวงราชสัณฐาน" ได้รับการประกาศขึ้นทะเบียนโบราณสถาน เมื่อ พ.ศ. 2478

วิหารศิลปะล้านนา ซึ่งมีภาพจิตรกรรมฝาผนังอยู่ภายใน เป็นภาพจิตรกรรมสีฝุ่นผสมกาว ยางไม้เขียนบนกระดาษสา ผ้าแปะติดอยู่บนผนังไม้ รูปที่เขียนเล่าเรื่องทศชาติชาดกและพุทธประวัติ เมื่อ พ.ศ. 2527 กิดพายุฝนทำให้วิหารพังทลายลงมาทั้งหมดรวมทั้งภาพจิตรกรรมบนแผ่นไม้ด้วย ต่อมามีการสร้างวิหารหลังใหม่ โดยสร้างวิหารบนฐานเดิมและคงรูปแบบสถาปัตยกรรมแบบเดิมไว้ แต่ได้มีการปรับเปลี่ยนรูปแบบบ้างในบางส่วน และได้นำภาพจิตรกรรมของเดิมที่ยังเหลืออยู่มาไว้ในวิหารหลังใหม่

เจดีย์ทรงกลมหลังวิหาร และฐานก่ออิฐมีเจดีย์ทรงกลมสลักจากหินทรายขนาดเล็กตั้งตะแคงอยู่ มีการค้นพบสถูปเจดีย์หินทราย 1 องค์ มีลักษณะรูปทรงคล้ายเจดีย์แบบสุโขทัย อยู่ในพุทธศตวรรษที่ 20–21 ตั้งอยู่ด้านหลังวิหาร รูปแบบนี้มีที่พะเยาเท่านั้น

## อ้างอิง

หลวงราชสัณฐาน
หมวดหมู่:โบราณสถานในจังหวัดพะเยา
เทพแห่งห้องสุขา

**เทพแห่งห้องสุขา** (; ) เป็นเทวดาหรือวิญญาณที่รักษาห้องบังคนในวัฒนธรรมศาสนาแบบต่าง ๆ ปรากฏตั้งแต่อารยธรรมแบบเอเชียตะวันออกจนถึงอารยธรรมแบบกรีกโรมัน

## ในวัฒนธรรมต่าง ๆ
ในประเทศจีนตามความเชื่อของจีนและศาสนาเต๋ามีหลายองค์ แต่กระแสหลัก คือ เจ้าแม่จีโกวซึ่งเป็นที่สักการะบูชาของบรรดาสตรีจีนในวันเทศกาลโคมไฟ และในราชวงศ์หมิง  เทพเจ้าประจำตำแหน่ง 365 องค์ในห้องสินคือ สามเทพนารีดาวกระบวยทอง คือ เจ้าแม่หยุนเซียว ()  เจ้าแม่ฉงเซียว () และเจ้าแม่ปี่เซียว () อันเป็นหนึ่งในเทพนารีผู้ผดุงครรภ์

ในประเทศญี่ปุ่น ความเชื่อในเทพเจ้าส้วม ส่วนใหญ่มักแสดงในรูปของอุจฉุศมะวิทยาราช () ซึ่งโดยเฉพาะในศาสนาพุทธฝ่ายมหายานนิกายเซน อันนับถือกันอย่างแพร่หลายในแถบเอเชียตะวันออก มักทำสมาธิที่เริ่มจากความสะอาดโดยมักเริ่มต้นที่ห้องส้วม

## ดูเพิ่ม
* เทวรูปจีน
* ศาลเจ้าจีน
* วัดจีน

## อ้างอิง

หมวดหมู่:เทพเจ้าจีน
จีโกว

**เจ้าแม่จีโกว** (; พินอิน: *Zigu *) เป็นเทวนารีนักพรตตามความเชื่อของจีนและศาสนาเต๋า พระนางเป็นเทวนารีนักพรตผู้รักษาห้องสุขา ในคติของความเชื่อของจีนและศาสนาเต๋า คติการบูชาของเทวนารีองค์นี้มีต้นกำเนิดในภูมิภาคมณฑลชานซีและแพร่กระจายไปทั่วประเทศจีนในสมัยราชวงศ์ถัง

ตามความเชื่อของจีนกระแสหลัก นางคือคือพระสนมชีของจักรพรรดิฮั่นเกาจู่และพระมารดาขององค์ชายหลิว หรูอี้  ในสมัยราชวงศ์ฮั่น ซึ่งถูกพระนางหลี่ฮองเฮาทรมานและฆาตกรรมให้เป็นมนุษย์หมู หรือ หมูคนในห้องน้ำในวันเทศกาลโคมไฟ

เรื่องราวบันทึกแรกสุดของเจ้าแม่จีโกว อยู่ในบันทึกบทเล่มห้าของ "หลี่หยวน" () ซึ่งบันทึกโดย หลิวจิ้งซู่ () หรือ หลิวซ่ง () แห่งยุคราชวงศ์เหนือ-ใต้

ในตำนานท้องถิ่นอื่น ๆ กล่าวว่าชื่อจริงของนางคือ เหอหมิงฮุ่ย () ในรัชสมัยของบูเช็กเทียน และนางได้ถูกเอกภริยาของของสามีเธอฆาตกรรมในห้องน้ำด้วยความริษยาในวันเทศกาลโคมไฟ ด้วยคุณงามความดีและกุศลที่นางได้ประกอบไว้ทำให้เง็กเซียนฮ่องเต้ทรงเมตตาสถาปนาเป็นเทพีผู้รักษาห้องสุขา

## พิธีกรรม
ในความเชื่อของจีนนิยมบูชาเทพประจำบ้านหกองค์ โดยมีสองประเภทที่โดดเด่นที่สุดของคติเหล่านี้คือ "เทพเจ้าแห่งประตู" และ "เทพผู้รักษาห้องสุขา" โดยเทพผู้รักษาห้องสุขาได้รับการบูชาตั้งแต่สมัยยุคราชวงศ์เหนือ-ใต้ และเป็นที่นิยมสักการะบูชาคู่กับเทพเจ้าแห่งประตูเป็นอย่างมากในสมัยราชวงศ์ถังและราชวงศ์ซ่ง

ในฐานะเทพผู้รักษาห้องสุขา เจ้าแม่จีโกว และ เจ้าแม่หยุนเซียวมักเป็นที่นิยมสักการะบูชาพิเศษ บรรดาสตรีจีนนิยมบูชาเทพนารีทั้งสองในรูปของตุ๊กตาที่ประดิษฐ์เองในวันเทศกาลโคมไฟ (คือวันที่สิบห้าของเดือนแรกตามปฏิทินจีนของทุกปี)

## ดูเพิ่ม
* เทวรูปจีน
* ศาลเจ้าจีน
* วัดจีน

## อ้างอิง

หมวดหมู่:เทพเจ้าจีน
มิสแกรนด์เนปาล

**มิสแกรนด์เนปาล** () จัดขึ้นภายใต้องค์กรมิสแกรนด์เนปาล เป็นการประกวดนางงามระดับประเทศของประเทศเนปาล เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2016
Umanga Creation Pvt. Ltd. led by Uddhab Adhikari ได้รับใบอนุญาตเป็น Miss Grand Nepal ในปี 2023, และรองอันดับ 1 มิสยูนิเวิร์สเนปาล 2023 ได้แก่ การิมะ กิมิเร, ได้รับมอบหมายให้เป็นตัวแทนประเทศไปประกวดมิสแกรนด์อินเตอร์เนชั่นแนล 2023 ที่ประเทศเวียดนาม. ต่อมาได้เลิกจ้าง Garima ตามระเบียบวินัย. เมื่อวันที่ 17 กรกฎาคม พ.ศ. 2567 Umanga Creation ประกาศว่าตำแหน่ง Miss Grand Nepal จะเป็นส่วนหนึ่งของการประกวดที่สร้างขึ้นใหม่ชื่อว่า "Miss Vibhaa".
## ฉบับ

## การแข่งขันระดับนานาชาติ
ต่อไปนี้เป็นรายชื่อตัวแทนชาวเนปาลของมิสแกรนด์อินเตอร์เนชั่นแนล.

**สัญลักษณ์สี**

## ทำเนียบ

File:MGN 2022.jpg|**มิสแกรนด์เนปาล 2022**Aishworya Shrestha( กาฐมาณฑุ)
ไฟล์:Ronali Amatya.png|**มิสแกรนด์เนปาล 2021**Ronali Amatya( กาฐมาณฑุ)
ไฟล์:Jenita Basnet.png|**มิสแกรนด์เนปาล 2015**Jenita Basnet( กาฐมาณฑุ)
ไฟล์:Shrijana Regmi.png|**มิสแกรนด์เนปาล 2014**Shrijana Regmi( กาฐมาณฑุ)

## การประกวดรอบระดับประเทศ
รายการต่อไปนี้คือผู้เข้ารอบสุดท้ายของการประกวด มิสแกรนด์เนปาล รวมถึงผลการประกวด
;**สัญลักษณ์สี**
: : ชนะเลิศ
: : รองชนะเลิศหรืออันดับ 5/9
: : เข้ารอบรองชนะเลิศ
: : ผู้เข้าแข่งขันในรอบก่อนรอบสุดท้าย
:: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
: : รางวัลพิเศษหรือเข้ารอบสุดท้ายรางวัลพิเศษ
: : ถอนตัว
: : ไม่ได้เข้าร่วม

## อ้างอิง

## แหล่งข้อมูลอื่น

หมวดหมู่:มิสแกรนด์อินเตอร์เนชันแนลแบ่งตามประเทศ
ตำบลหนองกราด

**หนองกราด** เป็นตำบลตำบลหนึ่งในอำเภอด่านขุนทด จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ **เทศบาลตำบลหนองกราด** และ **องค์การบริหารส่วนตำบลหนองกราด**

## อาณาเขตติดต่อ
* **ทิศเหนือ** ติดต่อกับ ตำบลโคกเริงรมณ์ และตำบลบ้านเพชร อำเภอบำเหน็จณรงค์ จังหวัดชัยภูมิ
* **ทิศตะวันออก** ติดต่อกับ ตำบลบ้านแปรง อำเภอด่านขุนทด
* **ทิศตะวันตก** ติดต่อกับ ตำบลสำหนักตะคร้อ ตำบลวังยายทอง อำเภอเทพารักษ์
* **ทิศใต้** ติดต่อกับ ตำบลพันชนะ ตำบลกุดพิมาน อำเภอด่านขุนทด

## การปกครอง
### หมู่บ้าน

* หมู่ที่ 1 บ้านหนองแหน
* หมู่ที่ 2 บ้านหนองหัน 
* หมู่ที่ 3 บ้านหนองกราด 
* หมู่ที่ 4 บ้านโกรกสมอ 
* หมู่ที่5 บ้านหนองโสน 
* หมู่ที่ 6 บ้านวังสนวน 
* หมู่ที่ 7 บ้านหนองขุนคูเมือง 
* หมู่ที่ 9 บ้านดอนใหญ่ 
* หมู่ที่ 9 บ้านกระทุ่มโพรง 
* หมู่ที่ 10 บ้านเกาะลอย 
* หมู่ที่ 11 บ้านใหม่ศรีสุข 
* หมู่ที่ 12 บ้านไร่ชัยพันธ์ 
* หมู่ที่ 13 บ้านหนองยายหอม 
* หมู่ที่ 14 บ้านสุขสันต์ 
* หมู่ที่ 15 บ้านใหม่แหลมทอง 
* หมู่ที่ 16 บ้านเทวานิมิตร
* หมู่ที่ 17 ชัยมงคล

## การปกครองส่วนท้องถิ่น
พื้นที่ของตำบลหนองกราดอยู่ในความรับผิดชอบองค์การปกครองส่วนท้องถิ่น 2 หน่วยงาน คือ

* *สถิติจำนวนประชากรและบ้านของตำบลด่านขุนทด ข้อมูล ณ ธันวาคม 2564*

## อ้างอิง

หนองกราด
กีฬาฟุตซอลในซีเกมส์ 2021 – ทีมชาย

การแข่งขัน **[[ฟุตซอล]]ชายใน [[ซีเกมส์ 2021]]** มีขึ้นระหว่างวันที่ 11–20 พฤษภาคม 2565 ในประเทศเวียดนาม ในรายการแข่งขันทัวร์นาเมนต์นี้มี 5 ทีมจากเอเชียตะวันออกเฉียงใต้ลงเล่นในประเภททีมชาย

โดยการแข่งขันทุกนัดจัดขึ้นที่สนามกีฬาในร่มจังหวัดห่านาม ในฝูลี้ ห่านาม

## ตารางการแข่งขัน
ด้านล่างนี้คือตารางการแข่งขันสำหรับการแข่งขันฟุตซอลทีมชาย:

## สนามแข่งขัน



## ประเทศที่เข้าร่วม
ห้าทีมด้านล่างนี้เข้าร่วมสำหรับการแข่งขัน.

*  (INA)
*  (MAS)
*  (MYA)
*  (THA)
*  (VIE)

## ผู้ตัดสิน

## การจับสลาก
ไม่มีการจับสลากอย่างเป็นทางการนับตั้งแต่มี 5 ทีมที่เข้าร่วมสำหรับการแข่งขันนี้. ทุกทีมทั้งหมดจับสลากโดยอัตโนมัติอยู่ในหนึ่งกลุ่ม.

## รูปแบบการแข่งขัน
*พบกันหมด; ทีมที่มีสถิติที่ดีที่สุดชนะได้เหรียญทอง.

## ตารางคะแนน

## ผลการแข่งขัน
*เวลาทั้งหมดคือ เวลามาตรฐานเวียดนาม (UTC+7).

----

----

----

## ผู้ทำประตู

## ดูเพิ่ม
* กีฬาฟุตซอลในซีเกมส์ 2021 
* กีฬาฟุตซอลในซีเกมส์ 2021 – ทีมหญิง 
* ซีเกมส์ 2021

## อ้างอิง

หมวดหมู่:กีฬาฟุตซอลในซีเกมส์ 2021
หมวดหมู่:ซีเกมส์ 2021
Actinoschoenus

***Actinoschoenus*** เป็นสกุลของวงศ์กก ซึ่งประกอบด้วยพืชพื้นถิ่นในออสเตรเลียประมาณ 5 ชนิด

**[[Actinoschoenus arthrostyloides]]* (W.Fitzg.) K.L.Clarke, K.L.Wilson & J.J.Bruhl	
**[[Actinoschoenus glabrispiculus]]* Rye, R.L.Barrett & M.D.Barrett
**[[Actinoschoenus pentagonus]]* Rye, R.L.Barrett & M.D.Barrett
**[[Actinoschoenus quadricostatus]]* Rye, R.L.Barrett & M.D.Barrett
**[[Actinoschoenus ramosus]]* Rye, R.L.Barrett & M.D.Barrett			

## อ้างอิง
ไทยแลนด์ อเมเจอร์ลีก ฤดูกาล 2565 – โซนภาคตะวันออก

**ไทยแลนด์ อเมเจอร์ลีก ฤดูกาล 2565 โซนภาคตะวันออก** เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2565 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคตะวันออกตอนบน และภาคตะวันออกตอนล่าง

## รูปแบบการแข่งขัน
การแข่งขันในฤดูกาล 2565 จะแบ่งออกเป็นสองโซนย่อยได้แก่ภาคตะวันออกตอนบนและภาคตะวันออกตอนล่าง โดยจะเริ่มจากรอบมินิลีก ในรอบมินิลีก ภาคตะวันออกตอนบนจะแบ่งออกเป็นกลุ่มละ 3 สโมสร (ยกเว้นกลุ่มเอ จะแบ่งออกเป็น 4 สโมสร) และภาคตะวันออกตอนล่างจะแบ่งออกเป็นกลุ่มละ 4 สโมสร (ยกเว้นกลุ่มซี, กลุ่มอี และกลุ่มเอฟ จะแบ่งออกเป็น 3 สโมสร) แต่ละโซนย่อยจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบแพ้คัดออก เพื่อหาสโมสรชนะเลิศโซนย่อย ไปชิงชนะเลิศโซนภาคตะวันออก

## สโมสรที่เข้าแข่งขัน
ในฤดูกาล 2565 มีสโมสรเข้าแข่งขันจำนวน 31 สโมสร โดยแบ่งออกเป็นภาคตะวันออกตอนบน 10 สโมสร และภาคตะวันออกตอนล่าง 21 สโมสร

### ภาคตะวันออกตอนบน

### ภาคตะวันออกตอนล่าง

;หมายเหตุ

## สนามแข่งขัน

การแข่งขันในโซนภาคตะวันออกใช้สนามแข่งขันในจังหวัดต่าง ๆ ดังนี้
* **[[จังหวัดชลบุรี]]**
** ช้าง ฟุตบอล ปาร์ค อำเภอบ้านบึง
** ช้าง ฟุตบอล ปาร์ค 2 อำเภอบ้านบึง
** ช้าง ฟุตบอล ปาร์ค 3 อำเภอบ้านบึง
** สนามกีฬาโรงเรียนท่าข้ามพิทยาคม อำเภอพนัสนิคม
** สนามกีฬากลางเชาวน์ มณีวงษ์ อำเภอเมืองชลบุรี
** ชลบุรี เอฟซี เทรนนิ่งกราวด์ อำเภอเมืองชลบุรี
** ชลบุรีสเตเดียม อำเภอเมืองชลบุรี

## การแข่งขันในโซนภาคตะวันออกตอนบน
การจับสลากแบ่งสายมีขึ้นในวันที่ 20 เมษายน 2565

### รอบมินิลีก
;กลุ่มเอ


----

----

;กลุ่มบี


;กลุ่มซี


### รอบแพ้คัดออก
สโมสรที่ชนะเลิศจากแต่ละกลุ่ม มี 3 สโมสร ได้แก่ ปราจีนบุรี ซิตี้ จากกลุ่มเอ, แปดริ้ว ซิตี้ จากกลุ่มบี และนครนายก จากกลุ่มซี โดยปราจีนบุรี ซิตี้ ผ่านเข้าไปสู่รอบชิงชนะเลิศโซนภาคตะวันออกตอนบนอัตโนมัติ ส่วนแปดริ้ว ซิตี้ และนครนายก จะแข่งขันในรอบแพ้คัดออก เพื่อหาสโมสรเข้าสู่รอบชิงชนะเลิศโซนภาคตะวันออกตอนบน

## การแข่งขันในโซนภาคตะวันออกตอนล่าง
การจับสลากแบ่งสายมีขึ้นในวันที่ 20 เมษายน 2565

### รอบมินิลีก
;กลุ่มเอ


----

----

;กลุ่มบี


----

----

;กลุ่มซี


;กลุ่มดี


----

----

;กลุ่มอี


;กลุ่มเอฟ


### รอบแพ้คัดออก
สโมสรที่ชนะเลิศจากแต่ละกลุ่ม มี 6 สโมสร ได้แก่ พัทยา ยูไนเต็ด 2022 จากกลุ่มเอ,  จากกลุ่มบี, กองเรือรบ ยูไนเต็ด จากกลุ่มซี, เอฟซี ฮาเลลูย่า จากกลุ่มดี, เทศบาลตำบลเขาบายศรี จากกลุ่มอี และอียิป ไทย จากกลุ่มเอฟ จะแข่งขันในรอบแพ้คัดออก เพื่อหาสโมสรเข้าสู่รอบชิงชนะเลิศโซนภาคตะวันออกตอนล่าง

----

## รอบชิงชนะเลิศ
;รอบชิงชนะเลิศโซนภาคตะวันออกตอนบน

;รอบชิงชนะเลิศโซนภาคตะวันออกตอนล่าง

;รอบชิงชนะเลิศโซนภาคตะวันออก

## อ้างอิง

หมวดหมู่:ไทยแลนด์ อเมเจอร์ลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2565
หมวดหมู่:การแข่งขันกีฬาในจังหวัดชลบุรี
ตำบลด่านใน

**ตำบลด่านใน** เป็นตำบลหนึ่งในอำเภอด่านขุนทด จังหวัดนครราชสีมา พื้นที่ทั้งหมดอยู่ในบริหารโดย **องค์การบริหารส่วนตำบลตำบลด่านใน**

## อาณาเขตติดต่อ

* ทิศเหนือ ติดต่อกับ ตำบลตำบลด่านนอก (อำเภอด่านขุนทด) และตำบลบ้านวัง (อำเภอโนนไทย)
* ทิศใต้ ติดต่อกับ ตำบลหนองสรวง (อำเภอขามทะเลสอ) และตำบลโนนค่า (อำเภอสูงเนิน)
* ทิศตะวันออก ติดต่อกับ ตำบลบ้านวัง (อำเภอโนนไทย) และตำบลหนองสรวง (อำเภอขามทะเลสอ)
* ทิศตะวันตก ติดต่อกับ ตำบลนอก ตำบลสระจรเข้ อำเภอด่านขุนทด

## หมู่บ้าน
* หมู่ที่ 1 หนองบง
* หมู่ที่ 2 หนองหัวช้าง
* หมู่ที่ 3 พระ
* หมู่ที่ 4 ด่านใน
* หมู่ที่ 5 ดอน
* หมู่ที่ 6 หัวบึง
* หมู่ที่ 7 ดอนขาม
* หมู่ที่ 8 บึงน้อย

## สถานที่สำคัญ
: **การศึกษา**
* โรงเรียนประถมศึกษา
** โรงเรียนบ้านดอนด่านใน
** โรงเรียนบ้านพระมะขามสามัคคี
** โรงเรียนบ้านหนองบง

: **การสาธารณสุข**
มีสถานีอนามัยประจําตําบล 1 แห่ง คือ โรงพยาบาลส่งเสริมสุขภาพประจําตําบลด่านใน

## อ้างอิง

ด่านใน
ด่านใน
ตำบลพันชนะ

**ตำบลพันชนะ** เป็นตำบลหนึ่งในอำเภอด่านขุนทด จังหวัดนครราชสีมา พื้นที่ทั้งหมดอยู่ในบริหารโดย **องค์การบริหารส่วนตำบลตำบลพันชนะ**

## อาณาเขตติดต่อ

* **ทิศเหนือ** ติดต่อกับ ตำบลหนองกราด และตำบลกุดพิมาน
* **ทิศใต้** ติดต่อกับ ตำบลบ้านเก่า
* **ทิศตะวันออก** ติดต่อกับ ตำบลด่านขุนทด และตำบลหนองบัวตะเกียด
* **ทิศตะวันตก** ติดต่อกับ ตำบลสำนักตะคร้อ (อำเภอเทพารักษ์)

## หมู่บ้าน

* หมู่ที่ 1 พันชนะ
* หมู่ที่ 2 ดอน
* หมู่ที่ 3 หนองพลวง
* หมู่ที่ 4 มาบกราด
* หมู่ที่ 5 มาบกระสัง
* หมู่ที่ 6 โนนสง่า
* หมู่ที่ 7 โป่งกระสัง
* หมู่ที่ 8 หนองมะค่า
* หมู่ที่ 9 วะระเวียง
* หมู่ที่ 10 พลกรังน้อย
* หมู่ที่ 11 โนนสง่าสามัคคี

## สถานที่สำคัญ
: **การศึกษา**
* ศูนย์พัฒนาเด็กเล็กองค์การบริหารส่วนตำบลพันชนะ  
* โรงเรียนประถมศึกษา
** โรงเรียนบ้านดอน
** โรงเรียนบ้านพันชนะ
** โรงเรียนบ้านหนองพลวง
** โรงเรียนบ้านมาบกราด
** โรงเรียนบ้านโป่งกระสัง
** โรงเรียนบ้านโนนสง่า

: **การสาธารณสุข**
มีสถานีอนามัยประจําตําบล 1 แห่ง คือ โรงพยาบาลส่งเสริมสุขภาพตำบลพันชนะ 

: **การศาสนา**
ตำบลพันชนะ มีวัดและสำนักสงฆ์ทั้งหมด 9 แห่ง คือ
* วัดพันชนะ      
* วัดบ้านดอน
* วัดหนองพลวง   
* วัดมาบกราด
* วัดป่าพันชนะ    
* วัดโนนสง่า
* วัดโป่งกระสัง       
* วัดวะระเวียง
* ที่พักสงฆ์หนองมะค่า

## อ้างอิง

พันชนะ
พันชนะ
Androtrichum

***Androtrichum*** เป็นสกุลพืชดอกในวงศ์กก โดยเป็นพืชพื้นถิ่นในเขตบราซิลถึงอาร์เจนตินาตอนเหนือ แบ่งออกเป็นชนิดดังนี้:

**[[Androtrichum giganteum]]* 
**[[Androtrichum trigynum]]* 

## อ้างอิง
เรียวมะ ทาเกอูจิ

**เรียวมะ ทาเกอูจิ** (; เกิด 26 เมษายน ค.ศ. 1993) เป็นนักแสดง นายแบบ และบุคคลในวงการโทรทัศน์ชาวญี่ปุ่น ทาเกอูจิเป็นที่รู้จักจากการสวมบทบาทเป็น ชินโนซูเกะ โทมาริ ตัวละครเอกของมาสค์ไรเดอร์ซีรีส์: *[[มาสค์ไรเดอร์ไดรฟ์]]*

## ประวัติ
ชื่อเกิดของเขาคือ เรียว ทาเกอูจิ พ่อแม่ของเขาตั้งชื่อจริง "เรียว" (Ryo, 崚) เพราะเสียงที่ไพเราะของคันจิตัวนั้น นอกจากนี้คันจิดังกล่าวยังพบได้ยากในชื่อบุคคลชาวญี่ปุ่น ทาเกอูจิเป็นพี่ชายคนโตของครอบครัวน้องสาว 1 คน และน้องชาย 1 คน เขาเป็นคนถนัดมือซ้าย ทาเกอูจิเริ่มเล่นฟุตบอลเมื่อเขาอายุ 5 ปี ให้กับสโมสรโตเกียวเวอร์ดี ทาเกอูจิเคยศึกษาอยู่ในวิทยาลัยที่ให้คำปรึกษาด้านฟุตบอลแต่ไม่ได้สานต่อสายอาชีพฟุตบอลของเขา

ในเดือนเมษายน ค.ศ. 2013 ทาเกอูจิได้ขึ้นปกนิตยสารสตรี *มินะ* หลังจากการชนะการคัดนักแสดง (ออดิชัน) *มินะคาเระแกรนด์ปรีซ์* จากผู้เข้าสมัคร 2,457 คน จากนั้นเขาได้เริ่มแสดงในภาพยนตร์และละครโทรทัศน์ ตั้งแต่ปี 2014–2015 ทาเกอูจิแสดงเป็น ชินโนซูเกะ โทมาริ ตัวละครเอกของ*[[มาสค์ไรเดอร์ไดรฟ์]]*

ในวันที่ 21 พฤศจิกายน ค.ศ. 2016 ทาเกอูจิเป็นหนึ่งในสามของผู้ชนะ 2016 เบสต์สไตล์ลิสอะวอร์ด ในปี 2017 ทาเกอูจิได้แสดงเป็น จุนอิจิโร ชิมาตานิ ใน*[[อาซาโดระ]]* เรื่อง *[[ฮิยกโกะ]]*, เป็น ฮาจิเมะ มูงิโนะ ในละครโทรทัศน์ของนิปปงทีวี*[[คาโฮโกะ คุณหนูโลกสวย]]* และแสดงเป็น ฮิโรโตะ โมงิ ใน*[[วิ่งสุดใจ ไปสุดฝัน]]* (Rikuoh) ละครโทรทัศน์ของทีบีเอสทีวี

## ผลงานการแสดง
### ละครโทรทัศน์

### ละครชุด

### ภาพยนตร์​

### ภาพยนตร์บนโทรทัศน์​

### พากย์เสียง

## ละครเวที

* 2021 *มิวสิกคัล '17 อะเกน*' – ไมก์ (นำแสดง) 

## มิวสิกวิดีโอ

## รางวัล

## อ้างอิง

## แหล่งข้อมูลอื่น
* 
* โปรไฟล์ที่โฮริโปร 
* 
* บัญชีอินสตาแกรมอย่างเป็นทางการ

หมวดหมู่:บุคคลที่เกิดในปี พ.ศ. 2536
หมวดหมู่:นักแสดงภาพยนตร์ชายชาวญี่ปุ่น
หมวดหมู่:นายแบบญี่ปุ่น
มิสเช็กริพับลิก

**มิสเช็กริพับลิก** () เป็นเวทีประกวดระดับชาติของประเทศเช็กเกีย ผู้ชนะจะถูกส่งไปยังเวทีระดับโลกต่าง ๆ

## ผู้ดำรงตำแหน่ง

: มิสเวิลด์
: มิสซูปราเนชันแนล
: มิสแกรนด์อินเตอร์เนชันแนล

: มิสอินเตอร์เนชันแนล
: มิสอินเตอร์คอนติเนนตัล
: ท็อปโมเดลออฟเดอะเวิลด์

: มิสโกลบอล
: มิสโกลบ
: มิสทัวริซึมควีนอินเตอร์เนชันแนล
: มิสทัวริซึมอินเตอร์เนชันแนล

## ตัวแทนประกวดในระดับนานาชาติ
**สัญลักษณ์สี**

### มิสเวิลด์

### มิสซูปราเนชันแนล

### มิสแกรนด์อินเตอร์เนชันแนล

### นางงามนานาชาติ

### มิสอินเตอร์คอนติเนนตัล

### มิสโกลบอล

### ท็อปโมเดลออฟเดอะเวิลด์

### มิสโกลบ

### มิสทัวริซึมควีนอินเตอร์เนชันแนล

### มิสทัวริซึมอินเตอร์เนชันแนล

## อ้างอิง

เช็กเกีย
หมวดหมู่:การประกวดนางงามในประเทศเช็กเกีย
เช็กเกีย
ยูรินะ ฮิราเตะ

**ยูรินะ ฮิราเตะ** (; เกิด 25 มิถุนายน ค.ศ. 2001) เป็นนักร้องและนักแสดงชาวญี่ปุ่น เธอเป็นอดีตสมาชิกวงไอดอลญี่ปุ่น เคยากิซากะโฟร์ตีซิกซ์

## อาชีพ
ฮิราเตะเป็นเซ็นเตอร์การเต้นของไอดอลกรุปเคยากิซากะโฟร์ตีซิกซ์ทั้งสิ้น 8 ซิงเกิล เมื่อครั้งเธอได้รับเลือกให้เป็นเซ็นเตอร์ครั้งแรก (ซิงเกิลเปิดตัวเคยากิซากะโฟร์ตีซิกซ์ "ไซเรนท์แมเจอริตี"; วางจำหน่ายเดือนเมษายน ค.ศ. 2016 โดยโซนี่เรคคอร์ด) เธอมีอายุเพียง 14 ปี และเป็นสมาชิกอายุน้อยที่สุดของเคยากิซากะฯ ซิลเกิลลำดับที่สองโดยเคยากิซากะ "เซไกนิวะไอชิกะไน" (วางจำหน่ายเดือนสิงหาคม ค.ศ. 2016) มีเพลงเดี่ยวของฮิราเตะอยู่ในซิงเกิลดังกล่าว (ในฐานะเพลงรอง)

ในวันที่ 8 ตุลาคม ค.ศ. 2016 ที่งาน *GirlsAward 2016 Autumn/Winter* ฮิราเตะได้เริ่มอาชีพสายเวทีเดินแบบของเธอ ในเดือนมกราคม ค.ศ. 2017 ฮิราเตะและ ริกะ วาตานาเบะ (จากเคยากิซากะโฟร์ตีซิกซ์เช่นกัน) ปรากฏตัว (ในฐานะนางแบบ) ใน นิตยสารแฟชันสตรี *Larme* เป็นครั้งแรก ขณะที่ฮิราเตะได้ขึ้นปกเดี่ยวบนฉบับที่ 2017/14 ของนิตยสารมังงะ*[[วีกลียังจัมพ์]]* (วางจำหน่าย 2 มีนาคม) และ*[[โชเน็นแม็กกาซีน]]* ฉบับที่ 2017/16 เป็นครั้งแรกและครั้งที่สองตามลำดับ

ในเดือนมิถุนายน ค.ศ. 2016 ฮิราเตะเปิดตัวในฐานะนักแสดงครั้งแรกในละครโทรทัศน์โดยเคยากิซากะโฟร์ตีซิกซ์เรื่อง*โทกูยามะไดโงโรโอะเดระงะโคโรชิตะกะ?* (徳山大五郎を誰が殺したか?) ตั้งแต่วันที่ 17 เมษายน ค.ศ. 2017 เธอได้เป็นแขกรับเชิญประจำของรายการวิทยุที่มีชื่อเสียงในหมู่วัยรุ่นชื่อ *School of Lock!* ทางโตเกียวเอฟเอ็ม ใน ค.ศ. 2017 ฮิราเตะได้นำแสดงในละครโทรทัศน์เรื่องแรก*ซังโกกุนะคันเคียกุตาจิ*

ฮิราเตะประกาศลาออกจากเคยากิซากะโฟร์ตีซิกซ์ในวันที่ 23 มกราคม ค.ศ. 2020

ในวันที่ 9 ธันวาคม ค.ศ. 2020 ฮิราเตะได้ทำการแสดงซิงเกิลเปิดตัว "แดนซ์โนะริยู" เป็นครั้งแรกที่งานเทศกาลดนตรีเอฟเอ็นเอส ต่อมาซิงเกิลดังกล่าวได้เผยแพร่ในวันที่ 25 ธันวาคม และมิวสิกวิดีโอ 3 วัน ถัดมา

## ชีวิตส่วนตัว
### ทักษะพิเศษ
ฮิราเตะมีความสามารถในการเล่นบาสเกตบอล, เต้นบัลเลต์, การตีลังกาล้อเกวียน (cartwheel), โหนบาร์ และเป่าลูกโป่ง เมื่อครั้งฮิราเตะยังเป็นเด็ก เธอได้รับอิทธิพลจากเพื่อน ๆ ของเธอในโรงเรียนเตรียมอนุบาล และตกหลุมรักกับการเล่นบาสเกตบอล ฮิราเตะเข้าร่วมชมรมบาสเกตบอลในระดับชั้นประถมศึกษาปีที่ 2 ในตำแหน่งเซ็นเตอร์ ทีมของเธอได้รับชัยชนะจากการแข่งขันเมื่อเธออยู่ในระดับชั้นประถมศึกษาปีที่ 6 นอกจากนี้ ฮิราเตะเรียนบัลเล่ต์เมื่ออายุ 5 ปี to 12 years old.

### ภาพลักษณ์สาธารณะ
ฮิราเตะได้รับการยอมรับว่าเป็น "โมโมเอะ มายางูจิ กลับมาเกิดใหม่", "ผลงานชิ้นเอกที่ยิ่งกว่าอัตสึโกะ มาเอดะ" และได้รับการขนานนามว่าเป็นไอดอลที่น่าดึงดูดที่สุดแห่งปี 2016

## ผลงานดนตรี

### ซิงเกิล

### มิวสิกวิดีโอ
#### ในฐานะศิลปินนำ

#### รับเชิญ​

## ผลงานการแสดง

### ภาพยนตร์

### ละครโทรทัศน์

## รางวัล

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* โปรไฟล์ของยูรินะ ฮิราเตะ  ที่เว็บไซต์อย่างเป็นทางการของเคยากิซากะโฟร์ตีซิกซ์

หมวดหมู่:บุคคลที่เกิดในปี พ.ศ. 2544
หมวดหมู่:ไอดอลญี่ปุ่น
หมวดหมู่:นักร้องหญิงญี่ปุ่น
หมวดหมู่:สมาชิกซากูระซากะโฟร์ตีซิกซ์
กราดิอุสรีเบิร์ธ

***กราดิอุสรีเบิร์ธ*** (; คาตากานะ: グラディウス リバース) เป็นวิดีโอเกมแนวชูตเอ็มอัปสำหรับระบบวีแวร์ ที่พัฒนาโดยบริษัทเอ็มทูและเผยแพร่โดยโคนามิ ซึ่งเป็นภาคล่าสุดในซีรีส์*[[กราดิอุส]]* และวางจำหน่ายในญี่ปุ่นเมื่อวันที่ 2 กันยายน ค.ศ. 2008 รวมถึงในทวีปอเมริกาเหนือเมื่อวันที่ 9 มีนาคม ค.ศ. 2009 ตลอดจนในภูมิภาคแพลเมื่อวันที่ 3 กรกฎาคม ค.ศ. 2009

## รูปแบบการเล่น
*กราดิอุสรีเบิร์ธ*เป็นเกมยิง 2 มิติแบบเลื่อนด้านข้างเหมือนกับเกม*กราดิอุส*ก่อนหน้านี้ และได้รับการอธิบายว่าเป็น "การรีมิกซ์" เลเวลต่าง ๆ จากภาคอดีตมากกว่าภาคใหม่ทั้งหมด เกมดังกล่าวมีสองโหมด ได้แก่: เกมมาตรฐานพร้อมเครดิตไม่จำกัด และโหมดสกอร์อะแทกซึ่งผู้เล่นจะได้รับเครดิตเพียงครั้งเดียวเพื่อเอาชนะเกม ซึ่งสกอร์อะแทกยังรองรับกระดานผู้นำออนไลน์ อนึ่ง เกมนี้มียานให้เลือกห้ารูปแบบ และมีทั้งหมดห้าด่าน โดยแต่ละด่าน (ยกเว้นด่านแรก) มีบอสใหม่ของตัวเองในตอนท้าย

## โครงเรื่อง
เกมนี้เกิดขึ้นในปีกราเดียน 6664 โดยเป็นสองปีก่อน "เหตุการณ์ฝันร้ายอันเงียบงัน" ดาวเคราะห์แอนติชธอน ซึ่งเป็นเขตอารักขาของจักรวรรดิกราเดียน ก็นิ่งเงียบอย่างน่าพิศวง รายงานนี้จัดทำโดย ดร.เวนอม ผู้อำนวยการทั่วไปของสำนักงานวิทยาศาสตร์อวกาศ ซึ่งระบุว่าคอมพิวเตอร์แม่ของแอนติชธอนที่ตอนนี้อยู่ภายใต้การควบคุมของพวกแบคทีเรียน

โดยตระหนักว่าภัยคุกคามจากพวกแบคทีเรียนอาจใกล้เข้ามา รัฐบาลกราเดียนจึงใช้กองกำลังกราเดียนเพื่อต่อสู้กับภัยคุกคามดังกล่าว ในหมู่พวกเขามีพันเอกพิเศษ เจมส์ เบอร์ตัน ผู้ซึ่งเอาชนะพวกแบคทีเรียนเมื่อไม่กี่ปีก่อน และจากการสนับสนุนโดยโปรแกรมปัญญาประดิษฐ์พร้อมติดอาวุธที่ชื่อเกาดีนั้น เจมส์ เบอร์ตัน ได้ออกเดินทางในเครื่องบินรบไฮเปอร์สเปซที่รู้จักกันในชื่อวิกไวเปอร์ ด้วยความหวังว่าเขาจะสามารถต่อสู้กับภัยคุกคามใหม่ของแบคทีเรียน แต่เจมส์ไม่รู้ว่ายังมีอะไรอีกมากรอเขาอยู่

## การพัฒนา
*กราดิอุสรีเบิร์ธ*ใช้เกม*เนเมซิส*สำหรับระบบเอ็มเอสเอกซ์เป็นพื้นฐาน ส่วนมิเตอร์พลังงานและการแสดงข้อความได้รับการอัปเดตเช่นกัน นอกจากนี้ มีดนตรีประกอบโดยมานาบุ นามิกิ รวมถึงประกอบด้วยดนตรีที่รีมิกซ์จากเกม*กราดิอุส*ภาคก่อน ๆ

การอัปเดตเกมได้รับการเผยแพร่ในวีชอปแชเนิลโดยไม่เสียค่าใช้จ่าย ซึ่งปรับปรุงภาพบางส่วนและเพิ่มกระดานจัดอันดับใหม่สำหรับการปรับระบบคะแนน นอกจากนี้ ยังมีแทร็กดนตรีใหม่และการเปลี่ยนแปลงเล็กน้อยในเลเวลของเกม

## การตอบรับ

*กราดิอุสรีเบิร์ธ*ได้รับการวิจารณ์ "ระดับปานกลาง" ตามเว็บไซต์รวบรวมบทวิจารณ์อย่าง*[[เมทาคริติก]]* ส่วนเว็บไซต์*[[ไอจีเอ็น]]*ยกย่องการออกแบบย้อนยุคที่ชวนให้นึกถึงอดีต แต่พบว่าเกมทำได้ยากสำหรับผู้เล่นส่วนใหญ่ และการไม่มีโหมดหลายผู้เล่นที่น่าผิดหวัง

## ดูเพิ่ม
* *[[คาสเซิลวาเนีย: ดิแอดเวนเจอร์รีเบิร์ธ]]*

## อ้างอิง

## แหล่งข้อมูลอื่น
* Konami product website 
* Konami product website 
* ''Gradius ReBirth'' WiiWare website 
* ''Gradius ReBirth'' WiiWare website 
* 

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:วิดีโอเกมกราดิอุส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับนินเท็นโดวี
จอห์น คราซินสกี

**จอห์น เบิร์ก คราซินสกี** (; ; เกิด 20 ตุลาคม ค.ศ. 1979) เป็นนักแสดง ผู้กำกับ โปรดิวเซอร์ และนักเขียนบทชาวอเมริกัน เขาได้รับการเสนอชื่อเข้าชิงรางวัลไพรม์ไทม์เอมมีสี่ครั้งและได้รับรางวัลสมาคมนักแสดงภาพยนตร์และโทรทัศน์อีกสองครั้ง

คราซินสกีเป็นที่รู้จักจากบทบาท จิม ฮัลเพิร์ต ในซิตคอมของเอ็นบีซีเรื่อง *[[ออฟฟิศป่วนชวนหัว]]* (2005–2013) ซึ่งเขายังทำหน้าที่เป็นผู้อำนวยการสร้างและเป็นนักแสดงสมทบอีกด้วย ต่อมาเขาได้กำกับและแสดงในภาพยนตร์นาฏกรรมเรื่อง *[[Brief Interviews with Hideous Men (film)|บรีฟอินเตอร์วิวส์วิธไฮดัสเมน]]* (2009) และภาพยนตร์ตลก-นาฏกรรมเรื่อง *[[The Hollars|เดอะฮอลลาส์]]* (2016) เขาร่วมเขียนบท กำกับ และแสดงในภาพยนตร์สยองขวัญ-ระทึกขวัญที่ประสบความสำเร็จเชิงพาณิชย์ในเรื่อง *[[ดินแดนไร้เสียง]]* (2018) ซึ่งเขาได้รับการเสนอชื่อเข้าชิงรางวัลคริติกส์ชอยส์มูฟวีอะวอดส์และรางวัลสมาคมนักเขียนแห่งอเมริกา สาขาบทภาพยนตร์ดั้งเดิมยอดเยี่ยม เขายังกำกับร่วม อำนวยการสร้าง และเขียนบทภาคต่อ *[[ดินแดนไร้เสียง 2]]* (2020) ซึ่งทำให้เขาได้รับรางวัลคริติกส์ชอยส์อะวอด สาขาภาพยนตร์สยองขวัญยอดเยี่ยม

คราซินสกีรับบทเป็นตัวละครหลักในซีรีส์ระทึกขวัญสายลับของอเมซอนเรื่อง *[[Jack Ryan (TV series)|แจ็ก ไรอัน]]* (2018–ปัจจุบัน) ซึ่งเขายังเป็นผู้อำนวยการสร้างร่วมด้วย สำหรับบทบาทของเขาในระยะหลัง เขาได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ สาขานักแสดงชายยอดเยี่ยมในซีรีส์ดราม่า นอกจากนี้ เขายังรับบทเป็น รีด ริชาดส์ / มิสเตอแฟนทาสติกในภาพยนตร์ของจักรวาลภาพยนตร์มาร์เวลเรื่อง *[[จอมเวทย์มหากาฬ ในมัลติเวิร์สมหาภัย]]* (2022)

คราซินสกีเคยแสดงในภาพยนตร์หลายเรื่อง เช่น *[[ไลเซนส์ ทู เว็ด ทะเบียนรัก...สาธุคุณจัดให้]]* (2007), *[[เจาะข่าวลึกมาเจอรัก]]* (2008), *[[Away We Go|อะเวย์วีโก]]* (2009), *[[รักวุ่นวาย หัวใจสับราง]]* (2009), *[[ผู้ชายคนนี้ฉันขอ(ยืม)]]* (2011), *[[ปาฏิหาริย์วาฬสีเทา]]* (2012), *[[สวรรค์แห่งนี้…ไม่สิ้นหวัง]]* (2012), *[[ อะโลฮ่า สวัสดีความรัก]]* (2015) และภาพยนตร์โลดโผนระทึกขวัญเรื่อง *[[13 ชั่วโมง: ทหารลับแห่งเบนกาซี]]* (2016) เขาเคยพากย์เสียงให้กับสารคดีและภาพยนตร์แอนิเมชันอย่าง *[[เชร็ค 3]]* (2007), *[[มอนสเตอร์ ปะทะ เอเลี่ยน]]* (2009), *[[มหา'ลัย มอนส์เตอร์]]* (2013), ภาพยนตร์อนิเมะฉบับภาษาอังกฤษเรื่อง *[[ปีกแห่งฝัน วันแห่งรัก]]* (2013) และซูเปอร์แมนในภาพยนตร์ของวอร์เนอร์บราเธอส์/ดีซีคอมิกส์เรื่อง *[[ขบวนการซูเปอร์เพ็ทส์]]*

เขาก่อตั้งบริษัทการผลิตชื่อ ซันเดย์ไนต์โปรดักชันส์ ใน ค.ศ. 2013 เขาแต่งงานกับนักแสดงหญิงชาวอังกฤษ เอมิลี บลันต์ ซึ่งแสดงร่วมกับเขาในเรื่อง *ดินแดนไร้เสียง* และ *ปีกแห่งฝัน วันแห่งรัก* พวกเขามีลูกด้วยกันสองคน

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 21
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:ชาวอเมริกันเชื้อสายโปแลนด์
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:บุคคลจากบอสตัน
หมวดหมู่:ศิษย์เก่าจากมหาวิทยาลัยบราวน์